เรื่องร้องเรียน (กีดขวาง) วันที่ 2022-07-01 08:08:33 — แขวงมีนบุรี เขตมีนบุรี กรุงเทพมหานคร
1.แจ้งเรื่องรถไฟฟ้าสร้างทางขึ้นกีดขวางที่ดินส่วนบุคคล
มีการก่อสร้างบันไดทางขึ้นลงรถไฟฟ้าที่สถานีรถไฟฟ้าเศรษฐบุตรบำเพ็ญ ฝั่งตรงข้ามโรงเรียน กีดขวางที่ดินส่วนบุคคลในขณะที่เจ้าของที่ดินไม่ทราบเรื่อง โดยใช้วิธียกแบริเออร์มากั้นที่ฟุตปาธริมถนน บริเวณหน้าที่ดิน เมื่อไปสอบถามก็บอกว่าจะมาทำฟุตปาธ ทำทางระบายน้ำ ต่อมาก็มีการยกบันไดทางขึ้นลงที่ประกอบสำเร็จรูปมาตั้งกีดขวางด้านหน้าที่ดินเลย  เมื่อไปสอบถามยังที่ก่อสร้าง ก็ไม่ได้รับคำชี้แจงใดๆ ทราบเพียงว่าผู้ดูแลการก่อสร้างคือบริษัทซิโนไทย จึงได้พยายามติดต่อไป ได้รับคำตอบว่าจะเข้ามาพูดคุยด้วย แต่แล้วก็เงียบหาย ยังคงเดินหน้าก่อสร้างต่อไป จึงได้ทำหนังสือร้องเรียนไปทั้งทางเขตมีนบุรี ทางบริษัทซิโนทัย และรฟม. แล้ว แต่ขณะนี้ วันนี้การก่อสร้างยังคงเดินหน้าต่อ เหมือนไม่มีอะไรเกิดขึ้น คงต้องพึ่งทางสื่อนี้ เพื่อให้ความยุติธรรมกับประชาชนด้วย เนื่องจากพื้นที่นี้ได้มีการวางแผนจะทำ community mall การสร้างทางขึ้นกีดขวางแบบนี้ทำให้ขัดขวางการก่อสร้าง และการใช้บริการ โดยไม่เคยมีการแจ้งเจ้าของที่ดินมาก่อน ส่งผลให้เกิดผลเสียอย่างมาก พื้นที่อยู่ติดบริษัทอิเลคทริค แอนด์ เคเบิล